ประกาศกรมพัฒนาที่ดินประกาศกรมพัฒนาที่ดินเรื่องโครงสร้างและการจัดหน่วยงาน อำนาจหน้าที่วิธีการดำเนินงานและสถานที่ติดต่อเพื่อขอรับข้อมูลข่าวสารของกรมพัฒนาที่ดิน[๑] เพื่อให้เป็นตามกฎหมายว่าด้วยข้อมูลข่าวสารของราชการที่จะให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินการต่างๆของทางราชการเพื่อที่ประชาชนจะสามารถแสดงความคิดเห็นและใช้สิทธิทางการเมืองได้โดยถูกต้องกับความเป็นจริงอันเป็นการส่งเสริมให้มีความเป็นรัฐบาลโดยประชาชนมากยิ่งขึ้นจึงสมควรประกาศโครงสร้างและการจัดหน่วยงานอำนาจหน้าที่วิธีการดำเนินงานและสถานที่ติดต่อเพื่อขอรับข้อมูลข่าวสารของกรมพัฒนาที่ดินไว้ดังต่อไปนี้ ข้อ ๑ กรมพัฒนาที่ดินมีอำนาจและหน้าที่โดยสรุปดังต่อไปนี้ ๑.๑ ศึกษา สำรวจ วิเคราะห์ และวิจัยดินและที่ดินเพื่อกำหนดนโยบายและวางแผนการใช้ที่ดินและเพื่อการพัฒนาที่ดิน ๑.๒ ให้บริการด้านการวิเคราะห์ ตรวจสอบและให้คำแนะนำเกี่ยวกับดิน น้ำ พืช ปุ๋ยและอื่นๆ ที่เกี่ยวกับการพัฒนาที่ดิน ๑.๓ ถ่ายทอดผลการศึกษา ค้นคว้า วิจัยและให้บริการด้านการพัฒนาที่ดินแก่ส่วนราชการที่เกี่ยวข้องและเกษตรกร ๑.๔ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมพัฒนาที่ดินหรือตามที่กระทรวง หรือคณะรัฐมนตรีมอบหมาย ข้อ ๒กรมพัฒนาที่ดินมีโครงสร้างและจัดหน่วยงานภายในดังต่อไปนี้ ๒.๑ สำนักงานเลขานุการกรมมีอำนาจหน้าที่เกี่ยวกับราชการทั่วไปของกรมและราชการที่มิได้แยกให้เป็นอำนาจหน้าที่ของกองหรือส่วนราชการใดโดยเฉพาะอำนาจหน้าที่ดังกล่าวให้รวมถึง (ก) ปฏิบัติงานสารบรรณของกรม (ข)ดำเนินการเกี่ยวกับงานช่วยอำนวยการและงานเลขานุการกรม (ค) ดำเนินการเกี่ยวกับงานกฎหมายและระเบียบที่เกี่ยวข้องงานนิติกรรมและสัญญางานเกี่ยวกับความรับผิดชอบในทางแพ่งและงานคดีที่อยู่ในอำนาจหน้าที่ของกรม (ง) ประชาสัมพันธ์การปฏิบัติงานรวมทั้งเผยแพร่กิจกรรมความรู้ ความก้าวหน้าและผลงานของกรมฯ (จ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือทีได้รับมอบหมาย ๒.๒ กองคลัง มีอำนาจหน้าที่ (ก) ดำเนินการเกี่ยวกับการเงิน การบัญชี การงบประมาณการพัสดุอาคาร สถานที่และยานพาหนะของกรม (ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย ๒.๓ กองการเจ้าหน้าที่ มีอำนาจหน้าที่ (ก) จัดระบบงานและบริหารงานบุคคลของกรม (ข) ดำเนินการเกี่ยวกับงานสวัสดิการข้าราชการและลูกจ้างของกรม(ค)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๔ กองช่าง มีอำนาจหน้าที่ (ก) ศึกษาวิเคราะห์และตรวจสอบทางวิศวกรรมเพื่อการพัฒนาที่ดิน (ข) ดำเนินการเกี่ยวกับการสำรวจ วางผัง ออกแบบ และคำนวณรวมทั้งควบคุมการก่อสร้างและซ่อมแซมอนุรักษ์ดินและน้ำ (ค)ดำเนินการเกี่ยวกับการจัดการงานก่อสร้างของกรม (ง) วางแผนการใช้การซ่อมบำรุงยานพาหนะและเครื่องจักรกลที่ใช้ในการพัฒนาที่ดิน(จ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๕ กองแผนงาน มีอำนาจหน้าที่ (ก)จัดทำและประสานแผนการปฏิบัติงานของกรมให้สอดคล้องกับนโยบายและแผนแม่บทของกระทรวงรวมทั้งเร่งรัด ติดตาม และประเมินผลการปฏิบัติงานของหน่วยงานในสังกัดกรม (ข) ศึกษา และประสานงานวิจัย วิเคราะห์สถิติ จัดทำทะเบียนวิจัยและรวบรวมผลงานวิจัยของกรม(ค) จัดระบบการสำรวจ การจัดเก็บและการใช้ประโยชน์ข้อมูลของหน่วยงานในสังกัด และเป็นศูนย์ข้อมูลของกรม (ง)ติดต่อและประสานงานกับองค์การหรือหน่วยงานต่างประเทศด้านความช่วยเหลือและความร่วมมือทางด้านการพัฒนาที่ดิน รวมทั้งการจัดประชุมและเจรจาตามที่ได้รับมอบหมาย(จ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย ๒.๖ กองแผนที่และการพิมพ์ มีอำนาจหน้าที่ (ก) สำรวจ ตรวจสอบและจัดทำแผนที่ถือครองที่ดินแผนที่ระดับและขอบเขตแผนที่ภูมิประเทศและแผนที่การจำแนกประเภทที่ดิน (ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๗ กองวางแผนการใช้ที่ดิน มีอำนาจหน้าที่ (ก) ศึกษา สำรวจ วิเคราะห์และวิจัยการใช้ที่ดินเพื่อประโยชน์ในการกำหนดนโยบายและแผนการใช้ที่ดินของประเทศ (ข) ถ่ายทอดเทคโนโลยีและให้บริการทางวิชาการแก่หน่วยงานที่เกี่ยวข้อง (ค)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๘ กองวิเคราะห์ดิน มีอำนาจหน้าที่ (ก) ศึกษา วิเคราะห์ วิจัย ทดสอบ และตรวจสอบดินน้ำ ปุ๋ย พืช และอื่นๆ ที่เกี่ยวข้อง (ข)ถ่ายทอดเทคโนโลยีและให้บริการทางวิชาการแก่หน่วยงานที่เกี่ยวข้องและเกษตรกร(ค)ปฏิบัติงานร่วมกับหรือสนับสนุนการปฏิบัติงานของหน่วยงานของหน่วยงานอื่นที่เกี่ยวข้องหรือที่ได้รับมอบหมาย๒.๙ กองสำรวจและจำแนกดิน มีอำนาจหน้าที่ (ก) ศึกษา สำรวจ และวิจัยดิน เพื่อการจำแนกดินการกำหนดมาตรฐานและจัดทำแผนที่ดิน (ข)วินิจฉัยความเหมาะสมและจัดระบบข้อมูลของชุดดินเพื่อประโยชน์ในกิจกรรมต่างๆ (ค)ถ่ายทอดเทคโนโลยีและให้บริการทางวิชาการแก่หน่วยงานที่เกี่ยวข้อง (ง) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๑๐ กองอนุรักษ์ดินและน้ำ มีอำนาจหน้าที่ (ก) ศึกษา ค้นคว้า ทดลองและวิจัยการอนุรักษ์ดินและน้ำและการปรับปรุงดิน (ข) ถ่ายทอดเทคโนโลยีและให้บริการทางวิชาการแก่หน่วยงานที่เกี่ยวข้องและเกษตรกร (ค)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๑๑ - ๒๒ สำนักงานพัฒนาที่ดินเขต ๑ - ๑๒มีอำนาจหน้าที่ (ก) ศึกษา สำรวจ และวิเคราะห์ข้อมูลดินและที่ดินเพื่อการวางแผนการใช้ที่ดินในไร่นา (ข) ศึกษาและทดสอบผลการวิจัยเกี่ยวกับการพัฒนาที่ดินเพื่อการปรับใช้ในพื้นที่(ค) ผลิตพันธุ์พืชชนิดต่างๆเพื่อการอนุรักษ์ดินและน้ำ และการปรับปรุงบำรุงดิน (ง) ให้บริการวิเคราะห์ และตรวจสอบดิน น้ำ ปุ๋ยพืช และอื่นๆ ทีเกี่ยวข้อง (จ) ดำเนินการเกี่ยวกับการพัฒนาที่ดินในไร่นาในเขตพื้นที่ที่รับผิดชอบ(ฉ)ถ่ายทอดเทคโนโลยีด้านการพัฒนาที่ดินแก่หน่วยงานที่เกี่ยวข้องและเกษตรกร(ช)ปฏิบัติงานร่วมกับหรือสนับสนุนการปฏิบัติงานองหน่วยงานที่เกี่ยวข้องหรือที่ได้รับมอบหมายข้อ ๓สถานที่ติดต่อเพื่อขอรับข้อมูลข่าวสารของกรมพัฒนาที่ดิน มี ๑๖ แห่งดังนี้ ๓.๑ หน่วยงานส่วนกลางจัดเตรียมสถานที่เพื่อติดต่อขอรับข้อมูลข่าวสารทั่วไปและให้คำแนะนำในการติดต่อกับกรมพัฒนาที่ดินกับให้บริการข้อมูลข่าวสารที่อยู่ในความรับผิดชอบที่ห้องสมุดและฝ่ายข้อมูลกองแผนงาน กรมพัฒนาที่ดิน ถนนพหลโยธิน จตุจักร กรุงเทพมหานคร ๑๐๙๐๐ ๓.๒ หน่วยงานส่วนภูมิภาคได้จัดเตรียมสถานที่ไว้เพื่อบริการประชาชนในการเข้ามาติดต่อขอรับข่าวสาร ดังนี้ ๓.๒.๑ สำนักงานพัฒนาที่ดินเขต ๑ ทางหลวงสาย ๓๐๕(รังสิต - นครนายก) ๕๖ ม.๒ ลำผักกูด อำเภอธัญบุรี จังหวัดปทุมธานี ๑๒๑๑๐ ๓.๒.๒ สำนักงานพัฒนาที่ดินเขต ๒ ๑๘๔/๓ หมู่ ๘ตำบลทุ่งศุขลา อำเภอศรีราชา จังหวัดชลบุรี ๒๐๒๓๐ ๓.๒.๓ สำนักงานพัฒนาที่ดินเขต ๓ ตำบลจอหออำเภอเมือง จังหวัดนครราชสีมา ๓๐๐๐๐ - สถานีพัฒนาที่ดินฉะเชิงเทรา ถนนสุขุมวิทสายใหม่กม. ๔๘ ตำบลบางปะกง อำเภอบางปะกง จังหวัดฉะเชิงเทรา ๒๔๑๓๐ - สถานีพัฒนาที่ดินจันทบุรี ตำบลนายายอามกิ่งอำเภอนายามอาม จังหวัดจันทบุรี ๒๒๑๖๐ - สถานีพัฒนาที่ดินตราด ๑๑๕/๓๒ - ๓๓ ถนนแสนตุ้ง -บางกระดาษ ตำบลแสนตุ้ง อำเภอเขาสมิง จังหวัดตราด ๒๓๑๓๐ ๓.๒.๔ สำนักงานพัฒนาที่ดินเขต ๔ ๑๙๐ ถนนแจ้งสนิทตำบลแจระแม อำเภอเมือง จังหวัดอุบลราชธานี ๓๔๐๐๐ โทร. (๐๔๕) ๓๑๑๖๖๙ ๓๑๒๙๗๒ โทรสาร๓๑๒๖๔๖ ๓.๒.๕ สำนักงานพัฒนาที่ดินเขต ๕ตรงข้ามมหาวิทยาลัยขอนแก่น ถนนมิตรภาพ ตำบลในเมือง อำเภอเมือง จังหวัดขอนแก่น๔๐๐๐๐ ๓.๒.๖ สำนักงานพัฒนาที่ดินเขต ๖ ๑๖๔ ม.๓ ถนนโชตนาตำบลดอนแก้ว อำเภอแม่ริม จังหวัดเชียงใหม่ ๕๐๐๐๐ - สถานีพัฒนาที่ดินลำพูน ๗๙ หมู่ ๒ บ้านจำขี้มดตำบลศรีบัวบาน อำเภอเมือง จังหวัดลำพูน ๕๑๐๐๐ โทร (๐๕๓) ๕๑๑๔๗๗ ๓.๒.๗ สำนักงานพัฒนาที่ดินเขต ๗เชิงพระธาตุเขาน้อย ถนนพญาวัด ตำบลดู่ใต้ อำเภอเมือง จังหวัดน่าน ๕๕๐๐๐ ๓.๒.๘ สำนักงานพัฒนาที่ดินเขต ๘ ตำบลหัวรออำเภอเมือง จังหวัดพิษณุโลก ๖๕๐๐๐ โทร. (๐๕๕) ๒๔๑๐๐๘ - สถานีพัฒนาที่ดินพิษณุโลก ตำบลชัยนามอำเภอวังทอง จังหวัดพิษณุโลก ๖๕๑๓๐ - สถานีพัฒนาที่ดินเพชรบูรณ์ ตำบลสะเดียวอำเภอเมือง จังหวัดเพชรบูรณ์ ๖๗๐๐๐ โทร. (๐๕๖) ๗๒๑๔๕๖ -๗ - สถานีพัฒนาที่ดินพิจิตร ตำบลโรงช้าง อำเภอเมืองจังหวัดพิจิตร ๖๖๐๐๐ โทร. (๐๕๖) ๖๑๒๓๒๙- สถานีพัฒนาที่ดินเลย ตำบลนาอ้อ อำเภอเมืองจังหวัดเลย๔๒๐๐๐ โทร. (๐๔๒) ๘๑๑๓๒๘- สถานีพัฒนาที่ดินอุตรดิตถ์ ตำบลน้ำริดอำเภอเมือง จังหวัดอุตรดิตถ์ ๕๓๐๐๐ โทร. (๐๕๕) ๔๑๑๓๖๖ ต่อ ๓๖๔ ๓.๒.๙ สำนักงานพัฒนาที่ดินเขต ๙ ๒๐๑/๑ หมู่ ๑ถนนริมแม่น้ำ ตำบลนครสวรรค์ตก อำเภอเมือง จังหวัดนครสวรรค์ ๖๐๐๐๐ โทร. (๐๕๖)๒๒๒๓๗๒ - สถานีพัฒนาที่ดินนครสวรรค์ กม. ที่ ๒๒๔ถนนพหลโยธิน หมู่ ๗ บ้านเนินกร่าง ตำบลยางตาล อำเภอโกรกพระ จังหวัดนครสวรรค์ ๖๐๑๗๐โทร. (๐๕๖) ๒๒๐๐๒๑ - สถานีพัฒนาที่ดินกำแพงเพชร ถนนพหลโยธินตำบลคลองแม่ลาย อำเภอเมือง จังหวัดกำแพงเพชร ๖๒๐๐๐ โทร. (๐๕๕) ๗๑๒๗๔๐ - สถานีพัฒนาที่ดินตาก ถนนแม่สอด - ตากตำบลหนองบัวใต้ อำเภอเมือง จังหวัดตาก ๖๓๐๐๐ โทร (๐๕๕) ๕๑๒๒๙๙ ๓.๒.๑๐ สำนักงานพัฒนาที่ดินเขต ๑๐ (ราชบุรี) กม.๑๔.๕ ถนนราชบุรี - จอมบึง หมู่ ๑๑ บ้านทุ่งน้อย ตำบลหินกอง อำเภอเมืองจังหวัดราชบุรี ๗๐๐๐๐ โทร. (๐๓๒) ๓๒๒๒๐๑,๓๒๒๒๐๒ - สถานีพัฒนาที่ดินราชบุรี ๑๑ บ้านทุ่งน้อยตำบลหินกอง อำเภอเมือง จังหวัดราชบุรี ๗๐๐๐๐ โทร. (๐๓๒) ๓๒๒๒๐๓- สถานีพัฒนาที่ดินกาญจนบุรี ๑๑ หมู่ ๑๒ถนนศาลากลาง - การสัตว์ ตำบลปากแพรก อำเภอเมือง จังหวัดกาญจนบุรี ๗๑๐๐๐ โทร. (๐๓๔)๕๑๒๙๗๐ - สถานีพัฒนาที่ดินเพชรบุรี ๘๑ หมู่ ๙ตำบลบางเก่า อำเภอชะอำ จังหวัดเพชรบุรี ๗๖๑๒๐ โทร. (๐๓๒) ๔๔๘๓๗๗ - ๘ - สถานีพัฒนาที่ดินประจวบคีรีขันธ์นิคมสร้างตนเองประจวบฯ หมู่ ๘ ถนนเพชรเกษม ตำบลบ่อนอก อำเภอเมืองจังหวัดประจวบคีรีขันธ์ (ตู้ ปณ. ๘ อำเภอเมือง จังหวัดประจวบคีรีขันธ์) ๗๗๐๐๐ โทร.(๐๓๒) ๖๑๑๕๘๔ - สถานีพัฒนาที่ดินสมุทรสาคร ๘๓ หมู่ ๑ถนนสายธนบุรี - ปากท่อ กม. ๔๒.๕ ตำบลบางโทรัด อำเภอเมือง จังหวัดสมุทรสาคร ๗๔๐๐๐โทร. (๐๓๔) ๘๓๙๒๖๙ ๓.๒.๑๑ สำนักงานพัฒนาที่ดินเขต ๑๑ หมู่ ๒ตำบลท่าข้าม อำเภอพุนพิน จังหวัดสุราษฎร์ธานี ๘๔๑๖๐ - สถานีพัฒนาที่ดินสุราษฎร์ธานี หมู่ ๒ตำบลท่าข้าม อำเภอพุนพิน จังหวัดสุราษฎร์ธานี ๘๔๑๖๐ - สถานีพัฒนาที่ดินระนอง ถนนเพชรเกษมบ้านทุ่งละออง ตำบลราชกรุต ๒๒ กม. อำเภอเมือง จังหวัดระนอง ๘๕๐๐๐ (ตู้ ปณ. ๒๐) - สถานีพัฒนาที่ดินพังงา อำเภอท้ายเหมืองจังหวัดพังงา ๘๒๑๒๐ - สถานีพัฒนาที่ดินนครศรีธรรมราชศูนย์ราชการนาสาร ตำบลนาสาร อำเภอเมือง จังหวัดนครศรีธรรมราช ๘๐๐๐๐ (ตู้ ปณ. ๔๕ปทฝ. ศาลามีชัย) - สถานีงานพัฒนาที่ดินชุมพร อำเภอเมืองจังหวัดชุมพร ๘๖๐๐๐ ๓.๒.๑๒ สำนักงานพัฒนาที่ดินเขต ๑๒ถนนสามแยกเกาะยอ - สะพานติณสูลานนท์ ตำบลพะวง อำเภอเมือง จังหวัดสงขลา ๙๐๐๐๐ ๓.๒.๑๓ สำนักงานพัฒนาที่ดินที่สูง ๑๖๔ ม. ๓ถนนโชตนา ตำบลดอนแก้ว อำเภอแม่ริม จังหวัดเชียงใหม่ ๕๐๑๘๐ ๓.๒.๑๔ ศูนย์ศึกษาการพัฒนาพิกุลทองตำบลกะลุวอเหนือ อำเภอเมือง จังหวัดนราธิวาส ๙๖๐๐๐ ๓.๒.๑๕ ศูนย์ศึกษาการพัฒนาเขาหินซ้อนอำเภอพนมสารคาม จังหวัดฉะเชิงเทรา ๒๔๑๒๐ ประกาศณ วันที่ ๓๐ ธันวาคม พ.ศ. ๒๕๔๑สิมา โมรากุลอธิบดีกรมพัฒนาที่ดินณัฐดนัย/พิมพ์๒๓ เมษายน ๒๕๕๑[๑]ราชกิจจานุเบกษา เล่ม ๑๑๖/ตอนที่ ๕ ง /หน้า ๑๗/๑๙ มกราคม ๒๕๔๒